Mariagerfjord Kommune og Danske kloakmestres forening har lavet et projekt, der bruger to klovne til at underholde og lære børn om håndtering af affald og spildevand. - Vi tror på, at børnene er de rette til at påvirke forældrene i denne sammenhæng, siger Verner Kristiansen, Snæbum, formand for Danske Kloakmestre. Baggrunden er at undersøgelser i Mariagerfjord Kommune har vist, at 70 procent af de 5700 private septik- og bundfældningstanke ikke virker efter hensigten. Faktisk har en stikprøvekontrol vist, at hver anden husstand leder kloakvand direkte ud i naturen. - De skal have tømt deres bundfældningstank hvert år. Når de ikke får det gjort, så er det naturen der bøder. En række steder ledes kemikalier fra opvaske- og vaskemaskiner direkte ud i åer og vandløb, siger Verner Kristiansen. Faktisk er det ikke ulovligt, så længe indstallationen er mere end 25 år gammel. Helt tilbage i 1912 lød vejledningen på vedligeholdelsen af septiktanke på at de skulle tømmes hvert år. Alligevel holder får mange det ikke gjort. Projektet opfordrer folk til at gøre det nu. - Man må også selv gøre en indsats for at sikre drikkevandet. Man skal ikke bare hoppe over hvor stakittet det er lavest, siger Verner Kristiansen.

Referat:
To kloakklovne lærte i dag børnene på Hvornum skole om håndtering af affald og spildevand. Børne skal nemlig opdrage deres forældre til at behandle naturen ordentligt, mener projektgruppen.